Slik ble Robert Gustafsson hundreåringen Allan
Den svenske boken skrevet av Jonas Jonasson har vært en enorm suksess - og har ligget på bestselgerlistene siden utgivelsen i 2011. Boken er Jonassons debutroman, og den er solgt i over seks millioner eksemplarer totalt. Bare i Norge har boken blitt solgt i over 250.000 eksemplarer.26. desember har filmen premiere i Norge, dagen etter Sverige-premieren, og Aftonbladet melder at filmen er nødt til å dra 500.000 publikummere for å klare å unngå konkurs. - Filmen er et økonomisk galskapsprosjekt, sier regissør Felix Herngren til Aftonbladet. Filmbudsjettet er på 63 millioner kroner, og filmen er en av de dyreste filmene noensinne i Sverige. Bare det å å forvandle skuespiller Robert Gustafsson til hundreåring kostet 50.000 svenske kroner per dag.Robert Gustafsson måtte stå opp grytidlig hver morgen under innspillingen for å få forvandles til hundreåringen Allan. Det tok mellom fire og fem timer morgen å få på gammelmannsmasken. Den veide kilo og måtte limes på huden. Det var en ren plage, forteller Gustafsson. - Det brant i hodet, men det var bare å holde ut. Huden ble sår og flammende - og jeg fikk brannsår da den ble tatt av hver kveld. Tenk deg selv å helle klister opp i åpne sår. Noen ganger skulle den sitte på i tolv timer, har Gustafsson tidligere uttalt til Aftonbladet.Avslutningsscenene ble spilt inn i Thailand (Bali i boken/filmens handling) i sterk hete. Gustafsson måtte sitte inne i et telt med aircondition og ble rullet i rullestol ut til hver scene han skulle spille inn - alt for at han skulle anstrenge seg minst mulig. - Hvis ikke hadde jeg besvimt. Det sved som en ild inne i masken, og svetten kom ikke ut, så da vi tok av masken på kvelden sprutet det ut svette, forteller han. Hver maske kostet 50.000 kroner, og den ble revet av og kastet hver kveld.Nå må filmen bli en gigantisk publikumssuksess for å unngå konkurs. - Filmen må bli årets film (i 2014). Selv om den bygger på en suksessbok, så gjelder det å få 500.000 besøkende, hvis ikke går den konkurs. Jeg gjør ikke dette fordi det er bra for økonomien min, men fordi jeg hadde lyst til å lage filmen, sier Felix Herngren til den svenske avisen. Filmen er solgt til 40 land.Regissør Felix Herngren er selv fornøyd med filmen, og sier at dersom dette blir en flopp, ja, da slutter han som regissør. - Jeg har anstrengt meg så mye jeg bare kan, og hvis det blir en flopp, så får jeg finne på noe annet å gjøre. Da skal jeg helt enkelt ikke holde på med film. Romanforfatter Jonas Jonasson har ikke vært involvert i filmen, men ifølge Herngren har han nå sett filmen - og har sagt at han liker den.
Det kostet 50.000 kroner dagen å forvandle komiker Robert Gustafsson (48) til 100-åringen Allan i filmatiseringen av «Hundreåringen som klatret ut av vinduet og forsvant».